CELEX: 32005D0174
Language: mt
Date: 2005-02-28 00:00:00
Title: 2005/174/KE: Deċiżjoni tal-Kummissjoni tat- 28 ta’ Frar 2005 li tistabbilixxi noti ta’ gwida li jissupplimentaw il-Parti B tal-Anness II għad-Direttiva tal-Kunsill 90/219/KEE dwar l-użu fil-magħluq ta’ mikroorganiżmi modifikati ġenetikament (notifikata bid-dokument numru C(2005) 413) Test b’rilevanza għaż-ŻEE.

15.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               134
            
         DEĊIŻJONI TAL-KUMMISSJONI
   tat-28 ta’ Frar 2005
   li tistabbilixxi noti ta’ gwida li jissupplimentaw il-Parti B tal-Anness II għad-Direttiva tal-Kunsill 90/219/KEE dwar l-użu fil-magħluq ta’ mikroorganiżmi modifikati ġenetikament
   (notifikata bid-dokument numru C(2005) 413)
   (Test b’rilevanza għaż-ŻEE)
   (2005/174/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 90/219/KEE tat-23 ta’ April 1990 dwar l-użu fil-magħluq ta’ mikroorganiżmi modifikati ġenetikament (1), u b’mod partikolari l-paragrafu introduttiv tal-Parti tal-Anness II tagħha,
   Wara li kkonsultat lill-Awtorità Ewropea għas-Sigurtà fl-Ikel (2),
   Billi:
   
               (1)
            
            
               Il-kriterji elenkati fil-Parti B tal-Anness II għad-Direttiva 90/219/KE għandhom jintlaħqu sabiex tkun stabbilità s-[sikurezza] tal-mikroorganiżmi modifikati ġenetikament (MMĠ) għal saħħet il-bniedem u għall-ambjent u s-sostenibbiltà tagħha għall-inklużjoni fil-parti C tal-Anness II ta’ dik id-Direttiva.
            
         
               (2)
            
            
               L-applikazzjoni ta’ dawk il-kriterji għandha tkun iffaċilitata permezz tal-provvediment ta’ noti ta’ gwida għall-Istati Membri, bħala għajnuna biex ikun żgurat li l-awtoritajiet nazzjonali kompetenti jwettqu l-valutazzjoni preliminari tagħhom b’mod xieraq u jipprovdu informazzjoni xierqa lil utenti rigward il-kontenut ta’ fajls li għandhom jiġu ppreżentati.
            
         
               (3)
            
            
               Il-miżuri previsti f’din id-Deċiżjoni huma skont l-opinjoni tal-Kumitat stabbilit skont l-Artikolu 21 tad-Direttiva 90/219/KEE,
            
         ADOTTAT DIN ID-DEĊIŻJONI:
   Artikolu 1
   In-noti ta’ gwida mniżżlin fl-Anness għal din id-Deċiżjoni għandhom jintużaw bħala suppliment għall-Parti B tal-Anness II għad-Direttiva 90/219/KEE.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 28 ta’ Frar 2005.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 117, 8.5.1990, p. 1. Id-Direttiva kif emendata l-aħħar bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  Il-Ġurnal tal-AESI (2003) 18, 1-15.
   
      ANNESS
      Noti ta’ gwida li jissupplimentaw il-Parti B tal-Anness II għad-Direttiva 90/219/KEE
      INTRODUZZJONI
      It-tipi ta’ mikroorganiżmi modifikati ġenetikament jitqiesu li huma xierqa għall-inklużjoni fl-Anness II, Parti C meta jintlħaqu l-kriteji kemm ġenerali kif ukoll speċifiċi mniżżlin fl-Anness II, Parti B.
      Il-mikroorganiżmi modifikati ġenetikament kollha inklużi fl-Anness IIC ser ikunu ppubblikati fil-Ġurnal Uffiċjali flimkien mal-karatteristiċi ta’ identifikazzjoni xierqa jew sorsi ta’ referenza tal-MMĠ. Meta jkun ikkunsidrat jekk tip ta’ MMĠ huwiex xieraq għall-inklużjoni fl-Anness II, Parti C, il-komponenti kollha u fejn rilevanti l-proċess użat għall-kostruzzjoni tal-MMĠ għandhom ikunu kkunsidrati. Għandu jkun innotat li waqt li għandhom jitqiesu l-aspetti kollha, huma biss il-proprjetajiet tal-MMĠ li għandhom ikunu ġġudikati fid-dawl tal-kriterji tal-Anness II, Parti B. Jekk il-komponenti kollha tal-MMĠ jiġu kkunsidrati individwalment u jitqiesu li huma sikuri, x’aktarx li l-MMĠ tilħaq il-kriterji ta’ sikurezza. Dan m’għandux, Madankollu, m’għandha ssir l-ebda suppożizzjoni f'dan ir-rigward u trid issir analiżi bir-reqqa.
      Jekk il-mikroorganiżmi modifikati ġenetikament huma prodotti bħala organiżmi intermedji fil-produzzjoni tal-MMĠ finali, dawn l-intermedji għandhom ukoll ikunu ġġudikati fid-dawl tal-kriterji tal-Anness II, parti B għal kull tip li għandu jkun eżentat u għalhekk de facto jippermetti eżenzjoni tal-użu fil-magħluq kollu bħala aċċettabbli. L-Istati Membri għandhom jiżguraw li jintużaw mill-utenti l-linji gwida li ġejjin sabiex tkun iffaċilitata l-konformità ta’ dawn il-kriterji fil-produzzjoni ta’ fajls xierqa li jistabbilixxu s-[sikurezza], għal saħħet il-bniedem u għall-ambjent, tat-tipi ta’ mikroorganiżmi modifikati ġenetikament li għandhom ikunu inklużi fil-Parti C tal-Anness II u mill-awtoritajiet nazzjonali kompetenti biex jivvalutaw il-prestazzjoni.
      Il-fajls għandhom jinkludu xhieda dettaljata u sostanzjata sabiex jippermettu lill-Istati Membri jiġġudikaw jekk id-dikjarazzjonijiet rigward is-[sikurezza] ta’ mikroorganiżmi modifikati ġenetikament rigward il-kriterji humiex iġġustifikati. Għandu jkun adottat approċċ prekawzjonarju fejn teżisti inċertezza xjentifika u huwa biss fejn hemm xhieda konvinċenti li turi li ntlaħqu l-kriterji li l-mikroorganiżmi modifikati ġenetikament jkunu kkunsidrati għal eżenzjoni.
      L-awtorità nazzjonali kompetenti li tirċievi l-fajl għal dan il-għan għandha, wara valutazzjoni pożittiva rigward konformità mal-kriterji, tgħaddih lill-Kummissjoni, li min-naħa tagħha għandha tikkonsulta lill-kumitat, ifformat skont l-Artikolu 21 tad-Direttiva, rigward l-inklużjoni tal-MMĠ inkwistjoni fl-Anness II, Parti C tagħha. Id-definizzjonijiet tat-termini użati huma mniżżlin fl-Appendiċi 1.
      1.   KRITERJI ĠENERALI
      1.1.   Verifika/awtentikazzjoni ta’ razza
      L-identità tar-razza għandha tkun stabbilita u awtentikata u vettur/inserit għandu jkun ikkaratterizzat sewwa għall-istruttura u l-funzjoni tiegħu kif jinsab fil-MMĠ finali. Storja dettljata tar-razza (inkluża l-istorja tal-modifiki ġenetiċi) tipprovdi informazzjoni utli għal valutazzjoni ta’ [sikurezza]. Ir-relazzjoni tassonomika ma’ mikroorganiżmi relatati mill-qrib, magħrufin u ta’ ħsara għandha tkun inftiehmet, għaliex din tista’ tagħti informazzjoni dwar karatterisitiċi possibbilment ta’ ħsara normalment mhux espressi imma li bħala riżultat ta’ modifika ġenetika jistgħu jkunu espressi. Għal sistemi ta’ kultura ta’ ċelloli u tessuti ewkarjotiċi din għandha tkun ivverifikata għall-identità tagħhom skont klassifikazzjonijiet internazzjonali (ATCC u oħrajn).
      Għandu jsir tiftix fil-letteratura rilevanti għal storja, rekord ta’ [sikurezza], dettall tassonomiku, marki fenotipiċi u ġenetiċi. eż. Bergeys Manual of Determinative Bacteriology, dokumenti u ġurnali xjentifiċi, informazzjoni minn kumpaniji kummerċjali li jissupplixxu d-DNA. Tista’ tinkiseb ukoll informazzjoni utli mill-Kollezzjonijiet ta’ Kulturi u Organizzazzjonijiet għall-Kollezzjoni ta’ Kulturi bħall-Federazzjoni Dinjija għall-Kollezzjonijiet ta’ Kulturi Ċellulari (WFCC) li tippubblika d-Direttorju Dinji ta’ Kollezzjonijiet ta’ Kulturi ta’ MikroOrganiżmi, u l-Organizzazzjoni Ewropea għall-Kollezzjonijiet ta’ Kulturi Ċellulari (ECCO). Il-Kollezzjonijiet Ewropej ta’ Kulturi Ċellulari prinċipali li għandhom gruppi wesgħin ta’ mikroorganiżmi għandhom ikunu kkunsidrati. Fil-każ ta’ iżolat jew razza ġdida li għadhom ma kinux studjati estensivament kwalunkwe kwistjoni li għadha ma tweġbitx għandha tkun indirizzata b’testijiet imwettqin biex jikkonfermaw l-identità tal-MMĠ. Dan jista’ jirriżulta fejn ir-razza ta’ MMĠ tvarja sewwa mir-razza(razez) axxendentali tagħha, jekk ngħidu aħna hija ġejja minn diffużjoni ta’ ċellola jew hija r-riżultat ta’ modifiki ġenetiċi multipli.
      Fejn huma meħtiġin testijiet biex tkun ikkonfermata l-identità tar-razza, dawn it-testijiet jistgħu jinkludu l-morfoloġija, il-kolorazzjoni, il-mikroskopija elettronika, is-seroloġija, il-profili nutrizzjonali bbażati fuq l-użu u/jew degradazzjoni, l-analiżi iso-enzimika, il-profili tal-proteini u tal-aċidi grassi, % G+C, il-marki tad-DNA/RNA, l-amplifikazzjoni tas-sekwenzi ta’ DNA/RNA proprji tal-unità tassonomika inkwistjoni, l-użu ta’ issondar tal-ġeni, l-ibridazzjoni b’issondar ta’ DNA speċifiċi għar-RNA u s-sekwenzjament DNA/RNA. Ir-riżultati ta’ dawn it-testijiet għandhom ikunu dokumentati.
      Għall-identifikazzjoni tal-ġeni fil-MMĠ, is-sitwazzjoni ottima hija fejn is-sekwenza nukleotide kompleta tal-vettur u tal-inserit hija magħrufa. Il-funzjoni ta’ kull unità ġenetika mbagħad jista’ jingħata kont tagħha. Il-vettur u l-inserit għandhom ikunu limitati fid-daqs, fejn possibbli, għas-sekwenzi ġenetiċi meħtiġin li jwettqu l-funzjoni intenzjonata. Dan inaqqas il-probabbiltà tal-introduzzjoni u l-espressjoni ta’ funzjonijiet kriptiċi, jew l-akkwist ta’ tendenzi mhux mixtiqin.
      1.2.   [Sikurezza] dokumentata u stabbilita
      Għandha tingħata xhieda ddokumentata ta’ użu [sikur] tal-MMĠ. Din tista’ tinkludi r-riżultati minn testijiet imwettqin preċedentement, dejta minn tifitx fil-letteratura jew reġistrazzjoni stabbilita tas-[sikurezza] tal-organiżmu. Għandu jkun innotat li storja ta’ użu [sikur] mhux neċessarjament tistabbilixxi s-[sikurezza], speċjalment fejn il-MMĠ intuża f’kondizzjonijiet ikkontrollati tajjeb ħafna għal raġunijiet ta’ [sikurezza].
      Ix-xhieda dokumentata ta’ [sikurezza] stabbilita tar-razza reċipjent jew parentali tkun element prinċipali ta’ appoġġ biex ikun deċiż jekk MMĠ jilħaqx dan il-kriterju. Madankollu, l-MMĠ jista’ jkollu bidliet sinifikanti meta mqabbel mal-axxendent(i) li jistgħu jaffettwaw is-[sikurezza] u dawn għandhom ikunu investigati. B’mod partikolari, għandha tingħata attenzjoni dwar jekk il-modifika ġenetika kinitx iddisinjata biex tneħħi tendenza ta’ ħsara jew patoġenika mir-razza reċipjenti jew axxendentali. F’dawn il-każijiet biex tkun ippruvata s-[sikurezza] għandha tingħata xhieda ċara, f’forma ta’ dokumenti tat-tneħħija b’suċċess tat-tendenzi ta’ ħsara jew potenzjalment ta’ ħsara. Jekk mhijiex disponibbli dejta għal razza reċipjent jew axxendentali partikolari jista’ jkun possibbli li tintuża dejta miġbura għall-ispeċi. Din id-dejta, appoġġjata minn stħarriġ tal-letteratura u investigazzjoni tassonomika tal-varjazzjoni tar-razza fl-ispeċi, tista’ tipprovdi xhieda tas-[sikurezza] tar-razza reċipjent jew axxendentali inkwistjoni.
      Jekk mhijiex disponibbli informazzjoni biex tkun ippruvata s-[sikurezza], allura jkollhom jitwettqu testijiet xierqa biex tkun stabbilita s-[sikurezza] tal-MMĠ.
      1.3.   Stabbiltà ġenetika
      Il-modifika ġenetika m’għandhiex iżżid l-istabbiltà tal-MMĠ fuq il-mikroorganiżmu mhux immodifikat fl-ambjent jekk dan jista’ jwassal għal ħsara.
      Fejn kwalunkwe instabbiltà fil-modifika ġenetika tista’ taffettwa ħażin is-[sikurezza], għandha tingħata xhieda ta’ stabbiltà. Dan huwa speċjlament validu f’każijiet fejn mutazzjoni inattivanti kienet introdotta fil-MMĠ biex ittaffi l-proprjetajiet ta’ ħsara.
      2.   KRITERJI SPEĊIFIĊI
      2.1.   Assenza ta’ patoġeniċità
      Il-MMĠ m’għandux ikun jista’ jikkawża mard jew ħsara lil bnedmin, pjanti jew annimali b’saħħithom f’kondizzjonijiet normali jew bħala riżultat ta’ inċident raġonevolment prevedibbli bħala inċident b’labbra, inġestjoni aċċidentali, espożizzjoni għal aerosol, u ħruġ mhux intenzjonat li jwassal għal espożizzjoni ambjentali. Fejn hemm proabbiltà miżjuda li individwi immuno-kompromessi huma esposti għall-MMĠ, pereżempju, fejn il-MMĠ għandu jintuża f’ambjent ta’ klinika, l-effetti possibbli ta’ tali espożizzjoni għandhom ikunu kkunsidrati meta jsir ġudizzju dwar is-[sikurezza] ġenerali ta’ dak il-MMĠ.
      It-tiftix fil-letteratura u l-informazzjoni ta’ sfond miġbura għall-kriterji ġenerali għandhom jipprovdu bosta mill-informazzjoni meħtieġa hawnhekk. Id-dejta storika dwar l-immaniġġar u s-[sikurezza] tal-ispeċi u razez relatati mill-qrib għandha tkun investigata. Għandu jsir tiftix fil-listi ta’ patoġeni umani, tal-annimali u tal-pjanti.
      Il-vetturi virali ewkarjotiċi, li għandhom ikunu inklużi fl-Anness IIC m’għandhomx jipproduċu effetti ta’ ħsara fiq saħħet il-bniedem u fuq l-ambjent. L-oriġini tagħhom għandha tkun magħrufa kif ukoll il-mekkaniżmu tal-attenwazzjoni tagħhom u l-istabbiltà tal-fatturi kkonċernati. Safejn huwa prattikabbli l-preżenza ta’ dawn il-fatturi fil-virus għandha tkun ikkonfermata, qabel u wara titwettaq il-modifika. Fejn jintużaw vetturi bħal dawn, għandhom jintużaw biss mutazzjonijiet bi tħassir. Kostruzzjonijiet li jużaw vetturi DNA jew RNA li ġejjin minn virus f’ċelloli minn kulturi bħala ospitanti fejn mhuwa involut jew ma jista’ jiġi prodott l-ebda virus infettiv jistgħu wkoll ikunu xierqa.
      Razez mhux virulenti ta’ speċijiet patoġeniċi rikonoxxuti, bħal vaċċini ħajjin għall-bniedem u għall-annimali, jistgħu jkunu kkunsidrati bħala improbabbli li jikkawżaw mard u bħala tali jissodisfaw il-kriterji għall-Anness IIB previst li:
      
                  (1)
               
               
                  ir-razza li mhijiex virulenti għandha rekord stabbilit ta’ [sikurezza] bl-ebda effett ħażin fuq saħħet il-bniedem, l-annimali jew il-pjanti (stħarriġ tal-lett.); jew
               
            
                  (2)
               
               
                  ir-razza hija b’mod stabbli defiċjenti f’materjal ġenetiku li jiddetermina l-virulenza jew għandha mutazzjonijiet stabbli magħrufin li jnaqqsu suffiċjentement il-virulenza (testijiet patoġeniċi, investigazzjoni ġenetika — issondar ġeniku, qbid ta’ phage u plasmidi, mappatura ta’ enżimi ta’ restrizzjoni, issekwenzjar, issondar tal-proteini) u li għalihom teżisti xhieda tajba ta’ [sikurezza]. Ir-riskju tal-annulament tat-tħassir jew il-mutazzjoni ta’ ġeni permezz ta’ ċirkostanza ta' trasferiment ta' ġene għandha tiġi kkunsidrata.
               
            Sabiex tinkiseb l-informazzjoni meħtieġa, jekk mhux mogħtija minn stħarriġ fil-letteratura jew tassonomiku, għandhom jitwettqu testijiet ta’ patoġeniċità xierqa għall-mikroorganiżmu inkwistjoni. Dawn it-testijiet għandhom jitwettqu fuq il-MMĠ, għalkemm f’xi każijiet testijiet fuq ir-razza reċipjent jew axxendentali ma jkunux adegwati. Madankollu fejn il-MMĠ huwa konsiderevolment differenti mill-organiżmu(i) axxendentali tiegħu għandha tingħata attenzjoni biex ikunu evitati konklużjonijiet foloz dwar in-nonpatoġeniċità.
      Eżempji ta’ razez reċipjenti jew axxendentali ta’ mikroorganiżmi għall-produzzjoni tal-mikroorganiżmi modifikati ġenetikament li jistgħu jkunu kkunsidrati xierqa għal inklużjoni fil-Parti C għall-Anness IIC jinkludu:
      
                  —
               
               
                  Derivattivi adegwatament diżattivati ta’ razez batterjali eż. Escherichia coli K12 u Staphylococcus aureus 83254 li t-tkabbir u s-sopravivenza tagħhom tiddependi fuq iż-żjieda ta’ nutrijenti mhux disponibbli fil-bnedmin jew fl-ambjent barra l-medja ta’ kultura eż. ħtieġa ta’ aċidu di aminopimelic u ta’ thymine auxotrophy.
               
            
                  —
               
               
                  Sistemi ta’ kultura ta’ ċelloli u tessut ewkarijotiku (pjanti jew annimali, inklużi mammali) jistgħu jkunu kkunsidrati bħala ospitanti diżabilitati b’mod adegwat. Il-mikroorganiżmi modifikati ġenetikament ibbażati fuq iċ-ċelloli għandhom jilħqu l-kriterji l-oħrajn elenkati hawnhekk (eż. mhux ta’ ħsara għal aġenti fortuwiti ta’ ħsara u vetturi mhux mobilizzabbli).
               
            
                  —
               
               
                  Razez ta’ ospitanti patoġeniċi, tat-tip selvaġġ jista’ jkollhom niċeċ ekoloġiċi estremament speċjalizzati li l-ħruġ aċċidentali mill-kontroll tagħhom ikollu impatt ambjentali minimu jew li jkollhom okkorrenza ta’ ġid imxerrda ħafna li għaliha l-ħruġ mhux intenzjonat mill-kontroll ikollu konsegwenzi minimi fuq saħħet il-bniedem, l-annimali jew tal-pjanti. Eżempji ta’ tali ospitanti jinkludu l-batterji aċidi lattiċi, ir-rizobatterji, it-termofili estremi, il-batterji jew il-fungi li jipproduċu l-antibijotiċi. Dawn ta’ fuq għandhom ikunu mikroorganiżmi b’rekord stabbilit ta’ ġenetika u tagħrif molekulari żviluppati sewwa.
               
            Il-vettur u l-inserit kif ikunu fil-MMĠ finali, m’għandhomx jinkludu ġeni li jesprimu proteina jew traskritt attiv (eż. determinanti ta’ virulenza, tossini, eċċ.) f’livell u f’forma li jroddu lill-MMĠ b’fenotip li x’aktarx jikkawża mard lill-bnedmin, lill-annimali jew lill-pjanti jew li jikkawża effetti ħżiena fl-ambjent.
      L-użu ta’ sekwenzi li jinkludu vettur/inserit li jikkodifika għal tendenzi ta’ ħsara f’ċerti mikroorganiżmi, iżda li ma jroddx lill-MMĠ b’fenotip li x’aktarx jikkawża mard fil-bnedmin, fl-annimali jew fil-pjanti jew effetti ħżiena fl-ambjent, għandu jkun evitat. Għandha tingħata wkoll attenzjoni li l-materjal ġenetiku inserit ma jikkodifikax determinant patoġeniku kapaċi li jissostitwixxi għal mutazzjoni li tiddiżattiva preżenti fl-organiżmu axxendentali.
      Il-fenotip li jirriżulta minn vettur jista’ jkun dipendenti fuq l-organiżmu reċipjent jew axxendentali; dak li jgħodd għal ospitant wieħed għandu awtomatikament jittieħed bħala minnu meta l-kostruzzjoni hija ttrasferita għal ospitanti differenti. Pereżempju, vettur retrovirali diżattivat f’batterji jew f’bosta mil-linji ċellulari ma jkunux kapaċi li jipproduċu partiċelli virali infettivi. Madankollu, l-istess vettur f’linja ċellulari ta’ ppakkjar jipproduċu partiċelli virali infettivi u, skont in-natura tal-inattivazzjoni u s-sekwenzi tal-inserit, jista’ jagħti lill-MMĠ fenotip li x’aktarx jikkawża l-mard.
      2.1.1.   Assenza ta’ tossiġeniċità
      Il-MMĠ m’għandux jiproduċi tossini mhux mistennijin u l-anqas tossiġeniċità miżjuda bħala riżultat tal-modifika ġenetika. Eżempji ta’ tossini mikrobiċi huma l-eksotossini, l-endotossini u l-mikotossini. Konsiderazzjoni tar-razza reċipjenti jew axxendentali tipprovdi informazzjoni utli dwar dan il-punt.
      Għandu jkun ikkunsidrat li fejn razza reċipjenti jew axxendentali kienet ħielsa mit-tossini, għandha tingħata attenzjoni lil kwalunkwe possibbiltà tal-vettur/inserit li jintroduċi tossini jew produzzjoni ta’ tossini stimulanti/deripressanti. Il-preżenza ta’ tossin għandha tkun ikkunsidrata sewwa għalkemm din ma teskludix neċessarjament li l-MMĠ jkun inkluż fl-Anness IIC.
      2.1.2.   Assenza ta’ allerġeniċità
      Waqt li l-mikroorganiżmi kollha huma sa ċertu punt potenzjalment allerġeniċi, xi speċijiet huma allerġeni magħrufin, u dawn jistgħu jinstabu fid-Direttiva 93/88/KEE (1) u fid-Direttiva 95/30/KE u fid-Direttiva 95/30/KE (2) u fl-emendi għalihom. Għandu jkun ikkunsidrat jekk il-MMĠ jappartjenix għal dan il-grupp allerġeniku partikolari. Il-komponenti allerġeniċi tal-mikroorganiżmi jistgħu jinkludu l-membrana ċellulari, l-ispori, il-metabiliti naturali (eż. enzimi proteolitiċi) u xi antibijotiċi. Jekk il-vettur u l-inserit huma espressi fil-MMĠ li jirriżulta, il-prodott ġeniku m’għandux jinkludi attivitajiet bijoloġiċi li jistgħu jwasslu għal allerġeni sinifikanti. Għandu jkun innotat li dan il-kriterju ma jistax ikun applikat f’termini assoluti.
      2.2.   Assenza ta’ aġenti fortuwiti ta’ ħsara
      Il-MMĠ m’għandux jospita aġenti fortuwiti magħrufin bħal mikoplażma, virus, batterji, fungi, ċelloli tal-pjanti/annimali, simbijonti li jistgħu jwasslu għal ħsara. L-użu ta’ razza reċipjent jew axxendentali li hija magħrufa li hija ħielsa minn aġenti fortuwiti ta’ ħsara fil-kostruzzjoni tal-MMĠ huwa metodu wieħed kif ikun evitat dan, madankollu m’għandux jitqies li l-MMĠ ser ikun ħieles minn aġenti fortuwiti għaliex l-axxendent(i) kienu hekk. Setgħu kienu introdotti aġenti ġodda waqt il-kostruzzjoni tal-MMĠ.
      Għandha tingħata attenzjoni partikolari meta jkun iddeterminat jekk il-kulturi taċ-ċelloli mill-annimali jinkludux aġenti fortuwiti potenzjalment ta’ ħsara bħall-virus lymphocytic chorio meningitus jew mikoplażma bħall-Mycoplasma pneumoniae. L-aġenti fortuwiti ma tantx tinduna bihom malajr. Kwalunkwe limitu fl-effiċjenza tal-iskrinjar għandu jkun ikkunsidrat.
      2.3.   Trasferiment ta’ materjal ġenetiku
      Il-materjal ġenetiku inserit fil-MMĠ m’għandux ikun trasmissibbli jew mobilizzabbli jekk jista’ jikkawża fenotip ta’ ħsara f’mikroorganiżmu reċipjent.
      Il-vettur u l-inserit m’għandhom jittrasferixxu l-ebda marka ta’ reżistenza lill-MMĠ fejn ir-reżistenza tista’ tikkomprometti t-trattament terapewtiku. Il-pussess ta’ tali marka ma jeskludix a priori l-inklużjoni tal-MMĠ fl-Anness IIC iżda jitfa’ aktar enfasi fuq l-importanza tan-non-mobilizzazzjoni ta’ ġeni bħal dawn.
      Jekk il-vettur huwa virus, kosmid jew kwalunkwe tip ta’ vettur derivat minn virus dan għandu jsir non-lisoġeniku meta jintuża bħala vettur għall-ikklonar (eż. difettuż fir-ripressur cI-lambda). L-inserit m’għandux ikun mobilizzabbli, minħabba l-preżenza ta’, pereżempju, sekwenzi provirus trasferibbli jew sekwenzi traspożittivi funzjonali oħrajn.
      Xi vetturi li huma integrati fil-kromosonu riċeventi jistgħu wkoll ikunu kkunsidrati non-mobilizzabbli iżda għandhom ikunu investigati każ b’każ partikolarment b’konsiderazzjoni ta’ mekkaniżmi li jistgħu jiffaċilitaw il-mobbiltà tal-kromosoni (eż. il-preżenza ta’ fattur sesswali kromosoniku) jew it-traspożizzjoni ta’ replikaturi oħrajn li jistgħu jkunu preżenti fl-ospitanti.
      2.4.   [Sikurezza] għall-ambjent fil-każ ta’ ħruġ mhux intenzjonat mill-magħluq
      Ġeneralment tiġri biss ħsara lill-ambjent jekk il-MMĠ jista’ jippersisti u għandu karatteristiċi perikolużi. Meta tkun ikkunsidrata l-ħsara lill-ambjent, għandu jittieħed kont tal-kondizzjonijiet ambjentali differenti li jeżistu fl-Istati Membri u fejn meħtieġ, għandhom ikunu kkunsidrati xenarji ta’ każijiet estremi. Fejn disponibbli għandhom jingħataw dettalji ta’ ħruġ preċedenti (intenzjonati jew mod ieħor) u kwalunkwe impatt assoċjat fuq l-ambjent.
      2.4.1.   Sopravivenza tal-organiżmu
      Sabiex jiġi stabbilit jekk MMĠ huwiex probabbli li jikkawża effetti ħżiena fuq l-ambjent jew mard fil-pjanti u l-annimali, għandu jiġi kkunsidrat jekk il-karatterisitiċi bijoloġiċi tal-MMĠ isaħħux, iħallux mhux mibdula jew inaqqsux l-abbiltà tal-MMĠ li jissopravivi fl-ambjent. Jekk il-mikroorganiżmi modifikati ġenetikament huma bijoġikament diżabbli għal sopravivenza fl-ambjent dawn il-mikroorganiżmi ma jgħixux għal perijodi sinifikanti barra l-magħluq, u għalhekk il-probabbiltà ta’ interazzjoni mal-ambjent titnaqqas.
      Meta jkunu kkunsidrati effetti ħżiena possibbli fuq l-ambjent, id-destin possibbli tal-mikroorganiżmi modifikati ġenetikament li jaħarbu mill-magħluq fin-netwerks tal-ikel għandu wkoll ikun ikkunsidrat.
      2.4.2.   Tixrid
      Sabiex ikun jista’ jistabbilixxi lilu nnifsu fl-ambjent MMĠ ikollu jissopravivi t-tixrid għal, u jistabbilixxi lilu nnifsu f’niċċa xierqa. Għandha tingħata konsiderazzjoni lill-metodu ta’ tixrid u l-probabbiltà ta’ sopravivenza waqt it-tixrid. Bosta mikroorganiżmi jissopravivu, pereżempju, meta mxerrdin f’aerosols u qtar u wkoll permezz ta’ insetti u ħniex.
      2.4.3.   Stabbiliment tal-organiżmu fl-ambjent
      L-istabbiliment f’ambjent partikolari huwa dipendenti fuq in-natura tal-ambjent li fih jaħrab il-MMĠ u l-abbiltà tiegħu li jissopravivi t-trażmissjoni għal ambjent ġdid. Il-potenzjal għall-istabbiliment f’niċċa xierqa ivarja skont id-daqs tal-popolazzjoni vijabbli, id-daqs tan-niċċa u l-frekwenza ta’ niċeċ disponibbli għall-ispeċi. Il-probabbiltà tkun differenti għal kull speċi. Barra minn hekk ir-reżistenza jew is-sensittività għal stress bijotiku jew abijotiku ser ikolhom influwenza kbira fuq l-istabbiliment ta’ MMĠ fl-ambjent. Il-persistenza ta’ MMĠ fl-ambjent fuq perijodu sinifikanti hija magħquda mal-abbiltà tiegħu li jissopravivi u li jadatta għall-kondizzjonijiet ambjentali jew li jibda rata ta’ tkabbir kompetittiva. Dawn il-fatturi jistgħu jiġu influwenzati mill-modifika ġenetika u mis-sit tal-integrazzjoni. Hemm eżempji fejn il-modifika ġenetika tkun improbabbli li tipproduċi dan l-effett, pereżempju meta:
      
                  —
               
               
                  Il-prodott tal-ġeni li jikkontribwixxi għall-formazzjoni ta’ metabolit sekondarju, iffurmat fl-aħħar tat-tkabbir, ma jistax jippromwovi l-bidu tat-tkabbir.
               
            2.4.4.   Trasferiment ta’ materjal ġenetiku
      Qed issir disponibbli aktar informazzjoni dwar it-trasferiment ta’ materjal ġenetiku bejn il-mikroorganiżmi. Anke jekk il-MMĠ għandu kapaċità limitata ħafna li jissopravivi ikun importanti li tittieħed deċiżjoni dwar il-potenzjal tal-materjal ġenetiku introdott li jippersisti fl-ambjent jew li jkun ittrasferit lil organiżmi oħrajn u li jikkawża l-ħsara. It-trasferiment tal-materjal ġenetiku kien ippruvat li jseħħ, pereżempju, f’kondizzjonijiet sperimentali fil-ħamrija (inklużi riżosferi), f’imsaren l-annimali u fl-ilma b’konġunzjoni, trasduzzjoni jew trasformazzjoni.
      Iċ-ċans ta’ trasferiment ta’ materjal ġenetiku minn mikroorganiżmi modifikati ġenetikament, bi proabbiltà baxxa ta’ tkabbir u sopravivenza limitata huwa baxx ħafna. Jekk il-MMĠ ma kienx iġorr pasmidi awto-trasmissibbli jew fagi tradutturi, it-trasferiment attiv huwa prattikament eskluż. Ir-riskju jkun żgħir ħafna jekk il-vettur/inserit mhumiex awto-trasmissibbli u huma skarsament mobilizzabbli.
      
         (1)  ĠU L 268, 29.10.1993, p. 71.
      
         (2)  ĠU L 155, 6.7.1995, p. 41.
      
         APPENDIĊI 1
         Definizzjonijiet tat-termini użati f’dan id-dokument
         
            
               Aġenti aċċidentali
            — mikroorganiżmi oħrajn, attivi jew latenti, li jeżistu ma’/fil-mikroorganiżmu meħtieġ.
         
            
               Antiġen
            — kwalunkwe molekula li tinduċi ċelloli B biex jipproduċu antikorp speċifiku. Molekula li tista’ tkun rikonoxxuta speċifikament mill-elementi adattivi tas-sistema immunitorja, jiġifieri minn ċelloli B jew ċelloli T jew mit-tnejn.
         
            
               Allerġen
            — antiġen li jista’ jissentisizza individwi b’mod li tkun provokata reazzjoni ipersensittiva f’individwi wara espożizzjoni sussegwenti għal dan l-allerġen.
         
            
               Allerġija
            — reazzjonijiet immedjati ta’ ipersensittività, iseħħu meta rispons IgE huwa dirett kontra antiġen innokwu bħal ċellola ta’ batterja non-patoġenika, non-vijabbli. Ir-rilaxx li jirriżulta ta’ medjaturi farmakoloġiċi miċ-ċelloli mast sensittizzati IgE jipproduċi reazzjoni infjammatorja akuta b’sintomi bħal ażma, ekżema jew rinite.
         
            
               Konjugazzjoni
            — it-trasferiment attiv ta’ DNA minn ospitant wieħed għal ieħor.
         
            
               Kosmid
            — tip ta’ vettur għall-ikklonar li jinkludi pasmid fejn is-sekwenzi cos ta’ faġi lambda jkunu ġew inseriti.
         
            
               Marda
            — kwalunkwe disturb tal-istruttura jew il-funzjoni ta’ bniedem, annimal jew pjanta immunokompetenti sa grad li jkunu prodotti mard jew diżordni li jidhru.
         
            
               Espressjoni
            — il-proċess tal-produzzjoni ta’ traskrizzjonijiet, proteini u polipeptidi RNA li jużaw l-informazzjoni li tinsab fil-ġeni, tal-MMĠ. F’din l-espressjoni gwida hemm ukoll il-kejl tal-livell antiċipat jew magħruf ta’ espressjoni tal-materjal ġenetiku inserit.
         
            
               Mobilizzazzjoni
            — it-trasferiment passiv minn ospitant wieħed għal ieħor.
         
            
               Vetturi b’mobilizzazzjoni mnaqqsa
            — vetturi difettużi f’funzjoni ta’ trasferiment jew ta’ aktar u li huwa improbabbli li jkunu mobilizzati minn elementi oħrajn li jissupplixxu l-funzjonijiet neqsin.
         
            
               Patoġeniċità
            — l-abbiltà tal-mikroorganiżmu li jikkawża mard li jista’ jkun b’infezzjoni, tossiċità jew allerġeniċità. Il-patoġeniċità hija attribut tassonomikament sinifikanti u hija l-proprjetà ta’ speċi.
         
            
               Plasmid
            — biċċa DNA ekstrakromosonika awto-replikanti, li tinsab f’bosta mikroorganiżmi, li ġeneralment tagħti ċertu vantaġġ evoluttiv liċ-ċellola ospitanti.
         
            
               Mikroorganiżmi reċipjent jew axxendentali
            — il-mikroorganiżmu(i) li seħħitilhom il-modifika.
         
            
               Riżobatterji
            — batterji li jgħixu fir-riżosfera, jiġifieri fil-ħamrija li teħel mal-għeruq tal-pjanti, li eventwalment jidħlu fl-għeruq jew intraċellulament jew interċellulament. Ir-riżobatterji huma użati ħafna drabi bħala inokulanti mikrobjali/taż-żerriegħa fl-agrikoltura.
         
            
               Trasduzzjoni
            — l-inkorporazzjoni ta’ DNA batterjali f’partiċelli batterjofagi u t-trasferiment tagħhom f’batterji reċipjenti.
         
            
               Trasformazzjoni
            — it-teħid ta’ DNA mhux ipproċessat minn ċellola.
         
            
               Vettur
            — molekula ta’ DNA jew RNA ġarriera eż. plasmid, batterjofagi li fih tista’ tiddaħħal sekwenza ta’ materjal ġenetiku għal introduzzjoni f’ċellola ospitanti ġdida fejn hija tkun replikata u f’xi każijiet espressa.
         
            
               Virulenza
            — il-kapaċità li tkun ikkawżata ħsara. Razez individwali ta’ mikroorganiżmu jistgħu jvarjaw sewwa fl-abbiltà tagħhom li jagħmlu ħsara lil speċijiet ospitanti.